Kostol svätého Alexandra Nevského (Kodaň)

Kostol svätého Alexandra Nevského (rus. Це́рковь благове́рного кня́зя Алекса́ндра Не́вского, dán. Aleksandr Nevskij Kirke) v hlavnom meste Dánska Kodani je chrám Ruskej pravoslávnej cirkvi. Dejiny Chrám bol vybudovaný na prianie ruskej cárovnej Márie Fiodorovny, dcéry dánskeho kráľa Kristiána IX. Stavba sa realizovala v rokoch 1881 až 1883 podľa projektu D.N. Grimma. Posvätený bol 29. augusta 1883. Slúži potrebám pravoslávnych veriacich ruského pôvodu. Pomenovaný je podľa ruského vládcu a svätca z 13. storočia Alexandra Nevského, ktorý zastavil inváziu Švédov a Nemcov na územie Ruska. Iné projekty Commons ponúka multimediálne súbory na tému Kostol svätého Alexandra Nevského (Kodaň) Externé odkazy Kostol sv. Alexandra Nevského Archivované 2010-08-09 na Wayback Machine Zdroj Tento článok je čiastočný alebo úplný preklad článku Alexander Nevsky Church, Copenhagen na anglickej Wikipédii.